HØYRINGSUTTALE  FRÅ  HALLINGDALSKOMMUNANE HOL, ÅL, GOL, NES, FLÅ OG HEMSEDAL.
1) Den nasjonale terskelverdien heves til kr. 500.000 uten mva.
 
Kommunene i Hallingdal er enig i denne endringen.  
Det er likevel en viktig ide som NHO har fremmet med en ”mini-DOFFIN”, hvor en på en veldig enkel måte også kan lyse ut konkurranser under ny nasjonal terskel.
2) Protokollplikt for alle anskaffelser over kr. 50.000 eks. mva.

Kommunene i Hallingdal ser at dette skaper unødvendig byråkrati, og vil medføre en del administrasjon både under gjennomføring av anskaffelsen og ved arkivering for senere oppfølging.
Beløpet bør i alle fall heves til 100.000 kroner. 
3) Innføring av overtredelsesgebyr for ulovlige direkte anskaffelser

Kommunene i Hallingdal mener det bør etaleres en ordning med overtredelsesgebyr, men som tilbakebetales ved frikjenning.  Slik forslaget er nå kan man risikere at antallet klager øker fordi det i realiteten gir utvidet klageadgang ved at enhver kan fremme klage og fordi det ikke er gebyr for å fremme klagen. Det offentlige som oppdragsgiver må også påregne økt bruk av rådgivere eller advokater fordi en i enda større grad må dokumentere anskaffelsesprosessen og håndtere klagesaker. 
4)  Anbudsåpning i konkurranse om bygge og anleggskontrakter
Kommunene i Hallingdal mener dette i mange tilfeller kan være vanskelig fordi slike tilbud ofte er omfattende og kompliserte. Det krever derfor mye arbeid å bygge opp et grundig sammenlignings-grunnlag, og offentliggjør en feil tall kan det føre til unødvendige klager og ytterligere saksbehandling.
Det bør i alle fall være en mulighet til å fravike en slik bestemmelse.
5) Krav om vekting av tildelingskriterier for anskaffelser over EØS-terskelverdiene

Kan oppdragsgiver påvise at dette ikke er mulig å vekte tildelingskriteriene, er det tilstrekkelig at oppdragsgiver prioriterer kriteriene. 
Innføring av nye anskaffelsesprosedyrer
6) Rammeavtaler

For kommunene er det på flere område svært positivt at bruk av ”parallelle rammeavtaler” blir lovlig og beskrevet i forskriften. 
7) Elektronisk auksjon 0g Dynamisk innkjøpsordning

Kommunene i Hallingdal ser at begge ovenfor nevnte anskaffelsesprosedyrer kan være fleksible instrumenter/ prosedyrer for profesjonelle innkjøp. Men de stiller høye krav til ny kompetanse og til ny teknologi for å kunne utnytte mulighetene som ligger der.
8) Universell utforming

Kommunene i Hallingdal er enige i at slike bestemmelser tas inn i ny forskrift.  Det offentlige har en spesiell plikt til å ta hensyn til disse gruppene.

Leif Ove Sataslåtten
sign